കാരുണ്യഹസ്തവുമായി കോട്ടയം എസ്എച്ച് മെഡിക്കല് സെന്ററും കൂട്ടിക്കല്: കോട്ടയം എസ്എച്ച് മെഡിക്കല് സെന്ററിലെ മെഡിക്കല് സംഘം പ്രളയം താറുമാറാക്കിയ കൂട്ടിക്കല്, ഏന്തയാര് മേഖലകളിലെ ദുരിതാശ്വാസ ക്യാന്പുകള് സന്ദര്ശിച്ചു വൈദ്യസഹായവും അവശ്യസാധനങ്ങളും നല്കി. കൂട്ടിക്കല് സെന്റ് ജോര്ജ് എച്ച്എസ്എസ്, ഏന്തയാര് ജെജെ മര്ഫി മെമ്മോറിയല് സ്കൂള് എന്നിവിടങ്ങളിലായി മെഡിക്കല് ക്യാന്പ്, രക്ത പരിശോധന, ദുരിതത്തില് മാനസികമായി തകര്ന്നവര്ക്ക് കൗണ്സലിംഗ് എന്നിവ നടത്തി. വസ്ത്രങ്ങള്, ഭക്ഷ്യ സാധനങ്ങള്, മരുന്നുകള് എന്നിവ വിതരണം ചെയ്തു. എസ്എച്ച് മെഡിക്കല് സെന്ററിലെ ഡോക്ടര്മാരായ ഡോ. അജിത്ത് കാര്ഡിയോളജിസ്റ്റ്, ഡോ. വിമല ഗൈനക്കോളജിസ്റ്റ്, ഡോ. അലന് എമര്ജന്സി മെഡിസിന്, ഡോ. അജയ് സൈക്യാട്രിസ്റ്റ് എന്നിവര് ക്യാന്പുകളിലുള്ളവരെ പരിശോധിച്ചു. സിസ്റ്റര് ജോയ്സ് മരിയ എസ്എച്ച് ക്ലിനിക്കല് സൈക്കോളജിസ്റ്റ് കൗണ്സലിംഗ് നടത്തി. ശാന്തിതീരം വൃദ്ധസദനത്തിലും മെഡിക്കല് ക്യാന്പ് സംഘടിപ്പിച്ചു. എസ്എച്ച് മെഡിക്കല് സെന്റര് ഡയറക്ടര് സിസ്റ്റര് കാതറൈന് നെടുംപുറം എസ്എച്ച് പ്രവര്ത്തനങ്ങള്ക്ക് നേതൃത്വം നല്കി.